EkBass/fiwiki-20250220-pages-articles huggingface dataset:
Ford Kuga

Ford Kuga on Fordin vuodesta 2008 lähtien valmistama crossover-tyyppinen automalli, joka korvasi Ford Maverickin. == Ford Kuga I (2008–2012) == Ensimmäisen sukupolven Kuga esiteltiin Frankfurtin autonäyttelyssä syksyllä 2007. Se perustuu Fordin, Mazdan ja Volvon yhteistyössä kehittämälle C1-pohjalevylle, jota käytettiin myös esimerkiksi Ford Focuksessa. Vuoden 2008 Euro NCAP -kolaritestistä Kuga sai tulokseksi täydet viisi tähteä. Moottorivaihtoehdot olivat viisisylinterinen 2,5-litrainen (200 hv) bensiinimoottori ja 2,0-litrainen (140/163 hv) dieselmoottori. Pienempitehoisen dieselmoottorin yhteydessä oli vakiona etuveto, muut olivat aina nelivetoisia. Nelivedon sai valinnaisena myös 140-hevosvoimaisen dieselin yhteyteen. == Ford Kuga II (2012–) == Toisen sukupolven Kuga esiteltiin Geneven autonäyttelyssä keväällä 2012. Sitä myydään Pohjois-Amerikassa ja Australiassa Ford Escape -nimisenä. Vuoden 2012 Euro NCAP -kolaritestistä Kuga sai tulokseksi täydet viisi tähteä. Geneven autonäyttelyssä keväällä 2016 esiteltiin kasvojenkohotuksen kokenut Kuga, jonka ulkoasua muokattiin vastaamaan suurempaa Edge-mallia. Uutena mallivaihtoehtona oli ylellinen Vignale. == Ford Kuga III (2019–) == Kolmannen sukupolven Kuga esiteltiin Fordin Go Further -tapahtumassa Amsterdamissa huhtikuussa 2019. Se perustuu samalle C2-pohjalevylle kuin neljännen sukupolven Ford Focus. Edeltäjäänsä verrattuna malli kasvoi 89 millimetriä kokonaispituudeltaan, 20 millimetriä akseliväliltään ja 44 millimetriä leveydeltään, mutta on 20 millimetriä aiempaa matalampi. Vuoden 2019 Euro NCAP -kolaritestistä Kuga sai tulokseksi täydet viisi tähteä. Moottorivalikoimassa ovat 1,5-litrainen (119/148hv) EcoBoost-bensiinimoottori sekä 1,5- (119 hv) ja 2,0-litraiset (178 hv) EcoBlue-dieselmoottorit. Lisäksi saatavana on perinteinen tai ladattava hybridimalli, joissa molemmissa on 2,5-litrainen bensiinimoottori. == Lähteet == == Aiheesta muualla == Kuga Luokka:J-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Käsi, joka kehtoa keinuttaa

Käsi, joka kehtoa keinuttaa (The Hand That Rocks the Cradle) on Curtis Hansonin ohjaama jännityselokuva, jonka ensi-ilta oli vuonna 1992. == Juoni == Bartelin perhe – äiti Claire, isä Michael ja tytär Emma – viettää onnellista elämää. Perheenlisäystä on tulossa, ja Claire menee miespuolisen gynekologin vastaanotolle. Lääkärin tutkimustapa lähentelee seksuaalista ahdistelua ja Claire kertoo asiasta poliisille. Sen jälkeen kymmenet muut naiset ilmoittavat samanlaisesta teosta. Kun lääkäri huomaa ilmiannon uutisissa, hän tekee itsemurhan. Hänen vaimonsa järkyttyy ja menettää tajuntansa, jolloin hän saa keskenmenon. Menetyksiensä seurauksena hän saa hermoromahduksen ja syyttää Clairea tästä kaikesta. Hän hakee Clairelle töihin lapsenvahdiksi vauvan synnyttyä, mistä alkaa hänen terrorisointinsa perheen keskuudessa, sillä hän haluaa pakkomielteisesti anastaa vauvan ja Clairen miehen Michaelin itselleen. == Rooleissa == ==Aiheesta muualla== * * Luokka:Yhdysvaltalaiset jännityselokuvat Luokka:Vuoden 1992 yhdysvaltalaiset elokuvat Luokka:Curtis Hansonin ohjaamat elokuvat
Vicky Cristina Barcelona

Vicky Cristina Barcelona on Woody Allenin ohjaama ja käsikirjoittama komediaelokuva vuodelta 2008. Sen pääosissa näyttelevät Javier Bardem, Penélope Cruz, Scarlett Johansson ja Rebecca Hall. Elokuva kuvattiin Avilésissa, Barcelonassa ja Oviedossa. Elokuvan tarina keskittyy kahteen hyvin erilaiseen ystävykseen Vickyyn ja Cristinaan, jotka viettävät kesää Barcelonassa. He tutustuvat paikalliseen taiteilijaan Juan Antonioon, joka ihastuu heihin molempiin, vaikka on vielä rakastunut henkisesti epätasapainoiseen entiseen vaimoonsa Maria Elenaan. Elokuvan ensi-ilta oli vuoden 2008 Cannesin elokuvajuhlilla. Se sai lukuisia palkintoehdokkuuksia ja palkittiin muun muassa parhaan musiikaali- tai komediaelokuvan Golden Globella ja Cruz parhaan naissivuosan Oscarilla. == Näyttelijät == == Arvioita == Turun Sanomien Tapani Maskulan mukaan Vicky Cristina Barcelona on sikäli harvinainen nykykomedia, ettei sen päähahmoja voi tarinan missään vaiheessa sanoa erityisen onnellisiksi. ”Vain Allenin kaltainen kärttyisä kyynikko kykenee nauramaan kaavoihinsa kangistuneille pöyhistelijöille, joiden kohtaloiden leikkauspisteet painotuksia hiukan siirtelemällä muuttuisivat sangen traagisiksi.” == Lähteet == == Aiheesta muualla == * Elokuvan sivusto Luokka:Vuoden 2008 espanjalaiset elokuvat Luokka:Vuoden 2008 yhdysvaltalaiset elokuvat Luokka:Yhdysvaltalaiset romanttiset komediat Luokka:Woody Allenin ohjaamat elokuvat Luokka:Woody Allenin käsikirjoittamat elokuvat Luokka:Parhaan naissivuosan Oscar-palkinnon saaneet elokuvat Luokka:Golden Globe -palkitut elokuvat Luokka:Espanjalaiset draamaelokuvat
Armand David

Armand David (7. syyskuuta 1826 Espelette, Bayonnen lähellä – 10. marraskuuta 1900 Pariisi) oli ranskalainen katolinen pappi sekä lintu- ja kasvitieteilijä. David vihittiin papiksi 1862. Pian sen jälkeen hänet lähetettiin Kiinaan Pekingiin, missä hän ryhtyi keräämään museolle eläimiä, kasveja, kiviä ja fossiileja. Ranskan hallituksen vaatimuksesta hänen kokoelmansa mielenkiintoisimmat esineet lähetettiin Pariisiin, missä ne herättivät suurta mielenkiintoa. Jardin des Plantes järjesti hänet suorittamaan tieteellisiä retkiä Kiinan eri osiin kokoelmien kartuttamiseksi. Hän löysi useita tieteelle tuntemattomia eläin- ja kasvilajeja, ja etenkin hänen eläinmaantieteelliset havaintonsa herättivät kansainvälistä huomiota tieteellisissä piireissä. Huomattavimmat Davidin löytämät eläimet olivat isopanda ja davidinhirvi. Linnuista David nimesi kiinannokkatimalin (Paradoxornis conspicillatus), mustaposkitimalin (Paradoxornis guttaticollis), ruokotimalin (Paradoxornis heudei), punanaurutimalin (Garrulax milnei) ja tulisatakielen (Luscinia pectardens).ITIS Hänen nimeämien kasvien tieteellisen nimen perässä käytetään nimen jälkeen liitettävää auktorilyhennettä David. == Lähteet == == Aiheesta muualla == * * Luokka:Ranskalaiset papit Luokka:Ranskalaiset lähetyssaarnaajat Luokka:Ranskalaiset ornitologit Luokka:Ranskalaiset kasvitieteilijät Luokka:Vuonna 1826 syntyneet Luokka:Vuonna 1900 kuolleet
Nomadic

Nomadic voi tarkoittaa ainakin seuraavia: * Nomadic, Backyard Babiesin kappale albumilta Backyard Babies * Nomadic Records, levy-yhtiö * Nomadic, yhdysvaltalaisen metalliyhtye Fallujahin EP vuodelta 2013 * SS Nomadic, viimeinen olemassa oleva White Star Linen alus.
Aleksandrovsk (Murmanskin alue)

Aleksandrovsk () on Murmanskin alueella Luoteis-Venäjällä sijaitseva kaupunkipiirikunta, jolla on suljetun alueen status. Aleksandrovskin alue kattaa koko Kuolanvuonon länsirannan hieman Murmanskin pohjoispuolelta Jäämeren rantaan asti.Городской округ ЗАТО Александровск Murmanskin aluehallinnon sivut. Aleksandrovskin kaupunkipiirikunta muodostettiin vuonna 2008 kattamaan kolme alueella entuudestaan sijaitsevaa suljettua kaupunkia Poljarnyi, Gadžijevo (Skalistyi) ja Snežnogorsk, jotka olivat aiemmin kukin kaupunkipiirikunnan tasoisia yksiköitä. Aleksandrovskin kaupungit ovat Venäjän Pohjoisen laivaston ja sen ydinsukellusveneiden tukikohta- ja telakka-alueita. Aleksandrovskin keskuskaupunki on Poljarnyi. Aleksandrovskin ensimmäinen valtuusto ja kaupunkipiirikunnan päämies valittiin keväällä 2009.Elections in Aleksandrovsk Murmansk Business News 4.11.2008 Aleksandrovskin nimi on sama kuin alueelle vuonna 1896 perustetun satamakaupungin nimi, joka sittemmin muutettiin Poljarnyiksi. == Hallinnollinen jako == * Gadžijevon hallintopiiri (administravnyi okrug): Gadžijevon kaupunki sekä taajamat Kuvšinskaja Salma, Olenja Guba ja Saida-Guba. * Poljarnyin hallintopiiri: Poljarnyin kaupunki, taajamat Gorjatšije Rutšji ja Retinskoje sekä Belokamenkan kylä. * Snežnogorskin hallintopiiri: Snežnogorskin kaupunki. ==Lähteet== Luokka:Murmanskin alueen kaupungit Luokka:Venäjän suljetut alueet
Viroinval

Viroinval on kunta Belgiassa Valloniassa Namurin maakunnassa. Kunta on osa Philippevillen arrondissementtia, ja se sijaitsee Ranskan rajalla. Pinta-alaa Viroinvalilla on 120,9 neliökilometriä. 1. tammikuuta 2008 kunnassa oli 5 739 asukasta, joista naisia oli 2 990 ja miehiä 2 749. Kunnan pormestarina toimii Bruno Buchet. Viroinval muodostuu kahdeksasta kylästä: Dourbes, Le Mesnil, Mazée, Nismes, Oignies-en-Thiérache, Olloy-sur-Viroin, Treignes ja Vierves- sur-Viroin. Viroinvalissa sijaitsi vuosina 1995–2004 Euroopan unionin maantieteellinen keskipiste (). Kun Euroopan unioni toukokuussa 2004 laajentui, siirtyi keskipiste Saksan puolelle, Kleinmaischeidiin. == Pormestarit == Vuodet Nimi 1977–1978 Albert Gregoire 1978–1982 Fernande Perlaux 1983–1986 Roger Delizee 1986–1994 Michel Jamme 1995–1999 Jean-Pol Colin 1999–2000 Michel Lebrun 2001–2004 Jean-Marc Delizee 2004–2006 Freddy Cabaraux 2006– Bruno Buchet Lähde: == Lähteet == == Aiheesta muualla == * Kunnan kotisivut Luokka:Namurin kunnat
Frank Alois Pitelka

Frank Alois Pitelka (27. maaliskuuta 1916 Chicago, Illinois – 10. lokakuuta 2003) oli yhdysvaltalainen lintutieteilijä. Frank Pitelka liittyi jo nuorena Chicago Ornithological Societyn jäseneksi. Collegeaikanaan hän julkaisi kahdeksan tiedonantoa The Auk -lehdessä ja huomionarvoisen artikkelin seetrikerttulin pesimäbiologiasta Wilson Bulletinissa (52: 3–18, 1940). Valmistuttuaan Illinois'n yliopistosta hän vietti kesän 1939 Washingtonin yliopiston meritieteen laboratoriossa Friday Harborissa. Sieltä hän siirtyi Kalifornian yliopistoon Berkeleyyn Museum of Vertebrate Zoologyyn (MVZ) Alden Millerin oppilaaksi. Väitöskirjaansa (1951) varten Pitelka tutki pensasnärhien suvun vaihtelua ja lajiutumista. Vuonna 1946 Pitelka sai apulaiskuraattorin viran museosta. Hänen kiinnostuksensa vaihtui taksonomiasta ekologiaan ja hän pääsi tutkijaksi vastaperustettuun arktisen tutkimuksen laboratorioon Alaskan Barrowiin. Täällä hän tutki ryhmineen sopulien ja niitä saalistavien petolintujen suhdetta sekä sirrien (Calidris) ekologiaa. Pitelka julkaisi kaikkiaan 215 tieteellistä kirjoitusta. Hänelle myönnettiin lukuisia kunnianosoituksia ja jäsenyyksiä eri tieteellisissä seuroissa. Hänen puolisonsa oli Dorothy Riggs ja heillä oli kolme lasta: Kazi toimii ammattiviulistina Altadenassa, Louis toimii Marylandin yliopiston Appalakkien tutkimusaseman ekologina ja johtajana Frostburgissa ja Vince tekee keramiikkaa ja toimii professorina Cookevillessä Tennesseessä. Pitelka kuoli eturauhassyöpään. == Lähteet == * Muistokirjoitus (University of California) Luokka:Yhdysvaltalaiset ekologit Luokka:Yhdysvaltalaiset ornitologit Luokka:Vuonna 1916 syntyneet Luokka:Vuonna 2003 kuolleet
Riku Laukka

Riku Laukka (s. 4. elokuuta 1986)Laukka OLS:n sivuilla (arkistoitu versio) on suomalainen salibandyn pelaaja. Hän pelasi kausilla 2006–2007 ja 2007–2008 Salibandyliigassa Oulun Luistinseurassa. == Lähteet == Luokka:Suomalaiset salibandyn pelaajat Luokka:Vuonna 1986 syntyneet Luokka:Elävät henkilöt
Marcello Malpighi

Marcello Malpighi (1628–1694) oli italialainen fysiologi ja mikroskooppien rakentaja. Hän löysi hiussuoniston, teki merkittävää tutkimusta kudosten ja monien sisäelinten, kuten pernan, mahalaukun, kielen ja aivojen parissa sekä perusti niin sanotun mikroskooppisen anatomian. Malpighin ansiosta mikroskooppia alettiin käyttää yhä laajemmin muun muassa rauhasten ja aivosolujen tutkimiseen. Malpighi oli myös embryologian uranuurtaja. ==Lähteet== == Aiheesta muualla == Luokka:Italialaiset biologit Luokka:Vuonna 1628 syntyneet Luokka:Vuonna 1694 kuolleet
Historiografia

Historiografia eli historiankirjoitus on historiasta kertovien tekstien ja historiantutkimuksen metodien käytön tutkimusta. Se käsittelee esimerkiksi kirjoittajaa, lähteitä, tulkintaa, tyyliä tai lukijakuntaa. Historiografiasta puhutaan usein aihealueittain, kuten esimerkiksi "katolisuuden historiografiasta" tai "Kiinan historiografiasta". Saksalaista Leopold von Rankea voidaan pitää modernin historiankirjoituksen isänä. Von Ranke painotti erityisesti alkuperäislähteiden merkitystä historiantutkimuksessa. Hänen mukaansa historiaa tuli tutkia niin kuin oli oikeasti tapahtunut ja tapahtumat piti pystyä todistamaan alkuperäislähteiden avulla. Ruotsin valtionarkistossa oli 1600-luvulla historiografin virkoja. Historiografien virallisena tehtävänä oli kuvata Ruotsin menneisyyttä. Suurvalta-ajan sotia kuvanneiden teosten piti ylistää isänmaata. == Lähteet == * Luokka:Seulonnan keskeiset artikkelit
Dick Parry

Dick Parry (s. 22. joulukuuta 1942, Kentford, Suffolk, Englanti) on englantilainen saksofonisti. Luokka:Englantilaiset muusikot Luokka:Brittiläiset saksofonistit Luokka:Vuonna 1942 syntyneet Luokka:Elävät henkilöt
Hegesias Magnesialainen

Hegesias Magnesialainen oli antiikin kreikkalainen reettori ja historioitsija, joka eli vuoden 300 eaa. vaiheilla. Hän oli kotoisin Lyydian Magnesiasta. Retoriikassa häntä pidetään yhtenä asianismin perustajista. Asianismin aloitti joukko Vähästä Aasiasta kotoisin olevia puhujia, jotka hylkäsivät eleganssin ja pyrkivät etsimään yllätyksellisiä käänteitä ja värikkäitä kielikuvia. A Short History of Greek Literature Jacqueline de Romilly Yksi hänen suosikkiaiheistaan oli Aleksanteri Suuren elämä.Hegesias Hellenic World encyclopaedia Tekstit eivät ole säilyneet jälkipolville, mutta Quintus Curtius Rufus käytti ilmeisesti hänen kirjoituksiaan lähteenä. == Lähteet == Luokka:Antiikin kreikkalaiset historioitsijat Luokka:Antiikin kreikkalaiset reettorit
Riku Räsänen

Riku Petteri Räsänen (s. 14. kesäkuuta 1972 Rauma) on suomalainen liikemies. Hänet tunnetaan parhaiten Raumanmeren Juhannus -tapahtuman perustajana. Räsäsen omistamaan RPR Group -konserniin kuuluvat Raumalla sijaitsevat ravintolat Augustin paviljonki, elokuvateatteri Iso-Hannu, lomakeskus Poroholma, Unajan viihdepuisto ja muun muassa äänentoistopalveluita tarjoava Onden ohjelmapalvelu. Vuonna 2014 Räsänen osti Lönnströmin taidemuseon kiinteistön. Koulutukseltaan Räsänen on kirvesmies. Hän oli kokoomuksen ehdokas Satakunnan vaalipiirissä vuoden 2011 eduskuntavaaleissa, muttei tullut valituksi. == Lähteet == == Aiheesta muualla == * Taloussanomien artikkeli Räsäsestä * Talouselämän artikkeli Räsäsestä Luokka:Suomalaiset liikemiehet Luokka:Vuonna 1972 syntyneet Luokka:Elävät henkilöt
Taiko

Taiko () on perinteinen japanilainen lyömäsoitin. Kansainvälisesti rummut tunnetaan nimellä taiko ja Japanissa nimellä wadaiko () viitataan nimenomaan japanilaisiin rumpuihin. Ne ovat puutelineisiin ripustettuja tai tuettuja kehärumpuja, jota lyödään säännöllisen sylinterin muotoisilla, päistään pyöristetyillä puukapuloilla (). Rummuista suurimmat (ōdaiko) ovat yli metrin halkaisijaltaan. Vuosisatoja sitten niitä käytettiin taistelukentilla merkkien antamiseen armeijan joukkojen ohjaamiseksi. Taiko-rummusta voi lähteä 130 desibelin ääni, joka kantaa useita kilometrejä. Myöhemmin taiko-rumpuja ryhdyttiin käyttämään buddhalaisissa ja šintolaisissa rituaaleissa. Taiko on perinteisesti valmistettu lehtipuun rungon pätkistä ontoksi kovertamalla. Rummun molemmat päät peitetään lehmännahasta tehdyllä rumpukalvolla. Ne valmistetaan lehtipuusta, esimerkiksi selkovasta (Zelkova) tai Fraxinus lanuginosa -nimisestä japanilaisesta saarnilajista. Rummun alustan valmistaminen saattaa kestää melkein viisi vuotta. Taiko-rummut alkoivat levitä maailmalle 1960–1970-luvuilla. Vuonna 1968 aloitti Yhdysvalloissa ensimmäinen taiko-ryhmä San Francisco Taiko dojo, jonka perusti suurmestari Seiichi Tanaka. Taiko-ryhmä Ondekoza ryhtyi esiintymään maailmalla vuonna 1975. Sen jälkeen on Eurooppaan, Pohjois-Amerikkaan ja Brasiliaan perustettu paikallisia taiko-ryhmiä. == Lähteet == == Aiheesta muualla == * * Luokka:Japanilaiset soittimet Luokka:Rummut
Delfoissa olevasta E-kirjaimesta

Delfoissa olevasta E-kirjaimesta (, ) on Plutarkhoksen Moralia-kokoelmaan (kirja V, 27) kuuluva tutkielma, jonka aiheena on Apollonin temppeliin Delfoihin kaiverrettu E-kirjain. Eräiden muiden tunnettujen kirjoitusten, kuten gnōthi seauton (”tunne itsesi”) ja mēden agan (”kohtuus kaikessa”), lisäksi temppelin seinään oli kaiverrettu suurikokoinen E-kirjain eli epsilon. Se on kreikkalaisen kirjaimiston viides kirjain ja lausuttiin alun perin ”ei”. Kirjoitus oli peräisin Kreikan arkaaiselta ajalta, ja myöhemmin sen merkityksestä ei ollut enää tietoa. Siksi Plutarkhos kirjoitti aiheesta tutkielman. == Sisältö == Plutarkhoksen tutkielma aiheesta on muodoltaan dialogi. Siinä keskustelevat Plutarkhos itse, hänen opettajansa Ammonios, veljensä Lamprias ja ystävänsä Theon sekä ateenalainen Eustrofos ja temppelin pappi Nikandros. Plutarkhos esittää tutkielmassaan seitsemän mahdollista selitystä sille, miksi kirjain oli kaiverrettu temppeliin:Babbitt, Frank Cole: Johdanto, s. 194–197. Teoksessa # Temppelissä olevat kirjoitukset olivat peräisin Kreikan ”seitsemän viisaan” nimellä tunnetuilta miehiltä. Plutarkhos sanoo, että joidenkin mukaan viisaisiin kuuluivat kuitenkin vain Khilon, Thales, Solon, Bias ja Pittakos, kun taas Kleobulos ja Periandros olivat saaneet asemansa viisaiden joukossa vääryydellä. Epsilon edustaa lukuarvoa viisi. Delfoin kirjoitus olisi näin ollut näiden viisaiden vihjaus siitä, että heitä on todellisuudessa vain viisi. # Epsilon on aakkoston toinen vokaali. Aurinko on järjestyksessä toinen planeetta (eli toinen maata kiertävä taivaankappale Kuun jälkeen), ja Aurinko yhdistetään Apolloniin. # Kreikan kielen sana ei tarkoittaa ”jos” ja kysyvää päätettä ”-ko”, ”-kö”. Ihmiset tulevat temppeliin kysyäkseen oraakkelilta, onnistuvatko he tai pitäisikö heidän tehdä niin-ja-niin. # Sanaa ”jos” käytetään jumalalle osoitetuissa rukouksissa ja toiveissa. # Sana ”jos” on välttämätön logiikassa syllogismien muodostamisessa. # Luku viisi on tärkein luku matematiikassa, fysiologiassa, filosofiassa ja musiikissa. Muun muassa Platonin kappaleita on viisi. # Kreikan kielen sana ei tarkoittaa ”sinä olet”. Sanat on osoitettu Apollonille, osoituksena siitä, että tämä on ikuinen. Myöhemmässä tutkimuksessa Plutarkhoksen antamia selityksiä on pidetty epätyydyttävinä ja mielikuvituksekkaina, jopa mahdottomina. A. Trevor Hodgen mukaan temppeli on mahdollisesti omistettu alun perin maalle (Ge eli Gaia) ja kirjoituksen ”GE” ensimmäinen kirjain on kadonnut jo varhain. == Lähteet == == Kirjallisuutta == * Plutarch: The E at Delphi. Teoksessa Kreikankielinen alkuteksti ja englanninkielinen käännös. == Aiheesta muualla == * Πλούταρχος: Περί του Ει του εν Δελφοίς * Plutarch: On the 'E' at Delphi Luokka:Delfoi Luokka:Plutarkhoksen teokset
Kum Nye

Kum Nye (tiibetiläisittäin sKu-mNyé) on tiibetinbuddhalainen joogan ja Taijin kaltainen liikeharjoitus. Kum Nye jakautuu useisiin lajisuuntiin. == Historia == Kum Nye syntyi muinaisessa tiibetiläisessä esibuddhalaisessa bön- kulttuurissa. Fyysisenä harjoituksena sitä opetettiin selviytymiskeinona vihamielisessä ympäristössä. Sotureiden piiristä Kum Nye omaksuttiin Dur bön -perinteiden muillekin osa-alueille. Kun buddhalaisuus tuli Tiibetiin, kum nye omaksuttiin siellä osaksi harjoituksia. == Lähteet == * http://www.taistelija.net/sali_lajit.html Luokka:Buddhalaisuuden käytännöt Luokka:Jooga Luokka:Mahajana
Coitus a mamilla

Coitus a mamilla eli rintojen väliin nainti on seksuaalista kanssakäymistä, jossa penistä liikutellaan edestakaisin naisen rintojen välissä samalla, kun nainen puristaa niitä yhteen. Stimulointia voidaan jatkaa siihen asti, kunnes mies saa siemensyöksyn. Usein toimintaa harjoitetaan yhtenä esileikin muodoista ennen varsinaista yhdyntää. Rintojen väliin rakasteluun voi yhdistää myös suuseksin. ==Katso myös== *Luettelo seksiasennoista ==Lähteet== Luokka:Seksuaalinen toiminta
Keisarillisen Rooman historia

Keisarillisen Rooman historia () on roomalaisen historioitsijan senaattori Tacituksen toinen pääteos. Keisarillisen Rooman historia kertoo keisari Tiberiuksen valtaannoususta vuonna 14 aina Neron kuolemaan. Kirjoja teoksessa oli ilmeisesti kuusitoista mutta osia kirjoista 5. ja 16. puuttuu, ja kirjat 7–10 puuttuvat kokonaan. Teoksen nimi Annales on käsikirjoituksissa Ab excessu divi Augusti. Nimi Annales eli vuosikirjat on peräisin 1500-luvulta. Annaalit on kuvaileva nimi kirjoille, jotka kirjasivat maailman tapahtumia aikajärjestyksessä vuosi vuodelta. Suomeksi teos ilmestyi nimellä Keisarillisen Rooman historia vuonna 1969 Antiikin klassikot -sarjassa. Tacitus oli itse nuori keisari Neron aikana, joten hän kirjoittaa tapahtumista, jotka ovat tapahtuneet lähellä hänen omaa aikaansa. Tacitus kuvaa muun muassa kristinuskon alkuvaiheita. == Kirjallisuutta == === Suomennos === * == Aiheesta muualla == * Tacitus: The Annals. Internet Classics Archive. * Saarikoski, Saska: Vahtikoira paljastaa keisarien rötökset. Helsingin Sanomat 6.12.2009. Luokka:Antiikin latinankieliset kirjat Luokka:Kronikat
Nenäfetisismi

NenäfetisismiMagnus Hirschfeld Archive for Sexology. Variations in Sexual Behavior, Two Examples: 1. Fetishism, A Partial List of Fetishisms. eli nasofiliaRuss Kick. 2005. Everything You Know about Sex Is Wrong: The Disinformation Guide To The Extremes of Human Sexuality (and everything in between). The Disinformation Company. ISBN 1932857176. (Nasophilia p.125).Brenda Love, Michael Perry. 1994. The Encyclopedia of Unusual Sex Practices. Barricade Books Incorporated. ISBN 1569800111. (Web-versio ) on seksuaalinen fetisismi, jossa seksuaalinen kiinnostus kohdistuu tietyn näköisiin neniin tai esimerkiksi sieraimiin. Se on partialismi eli tiettyyn tarkkaan ruumiin osaan kohdistuva fetisismi. Fetisismi voi ilmetä haluna olla fyysisessä kosketuksessa tietynlaisen nenän kanssa tai fantasioina penetroida sieraimia. Eräisiin fantasioihin saattavat kuulua esimerkiksi tekonenät. ==Lähteet== Luokka:Fetisismi Luokka:Nenä
Dub (Skotlanti)

Dub (Dub mac Maíl Coluim, myös Dubh tai Duff k. 966) oli Skotlannin kuningas. Hän oli Malcolm I:n poika. Edellisen kuninkaan, Malcolmin pikkuserkun Indulfin poika Culen yritti riistää häneltä kruunun kahdesti, ja onnistui jälkimmäisellä kerralla Morayssa.The Official Website of British Monarchy == Lähteet == Luokka:Skotlannin hallitsijat Luokka:Syntymävuosi tuntematon Luokka:960-luvulla kuolleet
Culen

Culen (Cuilén mac Illuilb k. 971) oli Skotlannin kuningas keskiajalla. Hän oli kuningas Indulfin poika, mutta Indulfin kuoltua kruunu meni vanhimmalle miespuoliselle sukulaiselle Dubille silloisen vallanperimyslain mukaan.Culen Undiscovered Scotland Culen onnistui riistämään kruunun Dubilta, mutta menetti itse henkensä viisi vuotta myöhemmin Lothianissa taistelussa Strathclyden kuningasta vastaan.The Official Website of British Monarchy Culenin kuoltua hänen veljensä Amlaib ja Dubin veli Kenneth kiistelivät vallasta, lopulta Kenneth surmasi Amblaibin vuonna 977Kenneth II Undiscovered Scotland == Lähteet == Luokka:Skotlannin hallitsijat Luokka:Syntymävuosi tuntematon Luokka:Vuonna 971 kuolleet
Henry Forssell

Henry Forssell (s. 25. joulukuuta 1947) on suomalainen entinen jalkapalloilija. Puolustajana pelanneen Forssellin kasvattajaseura oli Malmin Palloseura, josta hän siirtyi HIFK:n riveihin.Tähtien tarina, s. 117 HIFK putosi Mestaruussarjasta kauden 1966 päätteeksi ja vuotta myöhemmin Forssell siirtyi Helsingin Jalkapalloklubiin. Forssell pelasi HJK:ssa 13 kautta, joiden aikana hän voitti Suomen mestaruuden vuosina 1973 ja 1978.Tähtien tarina, s. 312 Hän pelasi uransa aikana kaikkiaan 287 pääsarjaottelua, joissa hän teki 19 maalia.Tähtien tarina, s. 331 Forssell valittiin HJK:n 90-vuotisjuhlien yhteydessä seuran Hall of Fameen.Tähtien tarina, s. 226 Maajoukkueessa Forssell pelasi 15 ottelua. == Lähteet == * === Viitteet === Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1947 syntyneet Luokka:Elävät henkilöt
Kenneth II

Kenneth II (Cináed mac Maíl Choluim 932–995) oli Skotlannin kuningas keskiajalla. Hän oli kuningas Malcolm I:n poika ja Dubin veli. Edellisen kuninkaan Culenin kuoltua tämän veli Amblaib ja Kenneth kiistelivät vallasta. Lopulta Kenneth surmasi Amblaibin vuonna 977. Iso osa Kennethin valtakautta kului konflikteissa. Englantilaiset hyökkäilivät etelästä, viikingit ja pienet klaanipäälliköt pohjoisesta. Kenneth vahvisti suhteitaan Irlantiin menemällä naimisiin sikäläisen prinsessan kanssa.Kenneth II Undiscovered Scotland == Lähteet == Luokka:Skotlannin hallitsijat Luokka:Vuonna 932 syntyneet Luokka:Vuonna 995 kuolleet
Konstantin III (Skotlanti)

Konstantin III (Causantín mac Cuiléin, 971–997) oli Skotlannin kuningas keskiajalla. Hän oli kuningas Culenin poika ja nousi valtaan surmaamalla edeltäjänsä, pikkuserkkunsa Kenneth II:n.Official Website of British Monarchy Hän hallitsi vain kaksi vuotta ja sai surmansa taistelussa Rathinveramonissa lähellä Edinburghia.Constantine III Undiscovered Scotland == Lähteet == Luokka:Skotlannin hallitsijat Luokka:Syntymävuosi tuntematon Luokka:Vuonna 997 kuolleet
Mikk Pahapill

Mikk Pahapill (s. 18. heinäkuuta 1983 Kuressaari) on virolainen moniottelija. Hänen ennätyksensä kymmenottelussa on 8298 pistettä, jonka hän saavutti sijoittuessaan neljänneksi Barcelonan EM-kilpailuissa 2010. Pahapilliä valmentaa entinen seitsenottelija sekä vuoden 1997 MM-pronssimitalisti Remigija Nazarovienė. Pahapillin suurin saavutus arvokisoissa on seitsenottelun sisäratojen EM-kulta Torinosta 2009. Hän otteli mestaruussarjassa ennätyspisteensä 6362. Vuonna 2002 Pahapill oli 19-vuotiaiden MM-kilpailuissa yhdeksäs. Helsingin MM-kilpailuissa 2005 hän oli kahdestoista, Pekingin olympialaisissa 2008 yhdestoista, Pariisin sisäratojen EM-kilpailuissa 2011 kolmastoista ja Daegun MM-kilpailuissa 2011 yhdeksäs. Pahapill on 196 senttimetriä pitkä ja painaa 93 kilogrammaa. == Henkilökohtaiset ennätykset == === Ulkoradat === Laji Tulos Kilpailu 100 m 11,01 2009 Berliini 400 m 50,08 2009 Talence 1500 m 4.34,95 2010 Götzis 110 m aitajuoksu 14,14 2009 Talence Korkeushyppy 215 2006 Arles Seiväshyppy 510 2011 Talence Pituushyppy 781 2006 Arles Kuulantyöntö 15,51 2011 Talence Kiekonheitto 49,51 2009 Kohila Keihäänheitto 69,53 2011 Götzis Kymmenottelu 8398 2011 Götzis === Sisäradat === Laji Tulos Kilpailu 60 m 7,09 2009 Torino 1000 m 2.45,69 2009 Torino 60 m aitajuoksu 8,03 2009 Torino Korkeushyppy 212 2009 Torino Seiväshyppy 510 2009 Torino Pituushyppy 797 2009 Torino Kuulantyöntö 15,73 2010 Tallinna Seitsenottelu 6362 2009 Torino Pahapill jäi Euroopan-mestaruussarjassaan vain 12 pistettä Erki Noolin nimissä olevasta Viron ennätyksestä. ==Lähteet== * *Profiili tilastopaja.org *Profiili the- sports.org ===Viitteet=== Luokka:Virolaiset yleisurheilun moniottelijat Luokka:Vuonna 1983 syntyneet Luokka:Elävät henkilöt
Life With Lucy

Life With Lucy oli yhdysvaltalainen tilannekomediasarja, jota American Broadcasting Company esitti Yhdysvalloissa kahdeksan jakson verran vuonna 1986. Sarjan päätähtenä oli tuolloin jo 75-vuotias Lucille Ball. Sarjan katsojaluvut olivat pettymys, eikä kaikkia tehtyjä jaksoja esitetty.Teletronic: Life With Lucy Lucille Ball suostui tekemään sarjan, ainoastaan jos sarjan käsikirjoittajina toimisivat Bob Carroll Jr. ja Madelyn Davis, jotka olivat olleet käsikirjoittamassa jo Ballin 1950-luvun sarjaa I Love Lucya. Lisäksi Ball halusi pitkäaikaisen yhteistyökumppaninsa Gale Gordonin mukaan sarjaan. Sarjassa Ball esittää leskeksi jäänyttä Lucy Barkeria, joka muuttaa asumaan yhteen tyttärensä perheen kanssa. Lucy Barker omistaa puolet rautakaupasta, yhdessä edesmenneen aviomiehensä liikekumppanin Gale Gordonin esittämän Curtis MacGibbonin kanssa. Life With Lucyn katsojaluvut olivat pettymys, ja kriitikoiden palaute negatiivinen. Sarjan esitykset keskeytettiin kahdeksannen jakson jälkeen, vaikka niiden lisäksi olisi valmiina ollut viisi jaksoa lisää. Sarjaa ei ole koskaan esitetty uusintana, eikä sitä myöskään ole julkaistu DVD-levyllä. ==Lähteet== ==Aiheesta muualla== *Life With Lucy jaksokuvaukset Luokka:Yhdysvaltalaiset televisiosarjat Luokka:Tilannekomediat
Vancouverin kansainvälinen lentoasema

Vancouverin kansainvälinen lentoasema (; ) on lentoasema Vancouverin metropolialueella 12 kilometriä kaupungin keskustasta, Brittiläisessä Kolumbiassa, Kanadassa. Se sijaitsee Richmondin kaupungissa. Vuonna 2008 lentoasema oli Kanadan toiseksi vilkkain Toronton lentoaseman jälkeen, 17,8 miljoonalla matkustajalla. Lentoasemalta on useita vuoroja Aasiaan, Eurooppaan, Oseaniaan, Yhdysvaltoihin, Meksikoon, Länsi-Intiaan ja useisiin Kanadan kohteisiin. Skytrax nimitti lentoaseman parhaaksi Pohjois-Amerikan lentoasemaksi vuonna 2007, samana vuonna se säilytti Kanadan parhaan lentoaseman tittelin. Lentoasema on Air Canadan, WestJetin ja Air Transatin solmukohde. == Lähteet == ==Aiheesta muualla== Luokka:Brittiläisen Kolumbian lentoasemat
Howard Da Silva

Howard Da Silva (oik. Howard Silverblatt 4. toukokuuta 1909 Cleveland, Ohio - 16\. helmikuuta 1986 Ossining, New York) oli yhdysvaltalainen näyttelijä.FilmReference: Howard Da Silva Biography (1909-1986) Da Silva esiintyi muun muassa elokuvissa Kersantti York (1941), Mysteerio sininen dahlia (1946), David ja Lisa (1962) ja FBI:n salaisuudet (1977).spartacus- educational.com: Howard Da Silva Hän näytteli yli viidessäkymmenessä elokuvassa. Da Silva joutui niin sanotulle Hollywoodin mustalle listalle näyttelijä Robert Taylorin epäamerikkalaista toimintaa tutkivalle komitealle antaman vapaaehtoisen todistuksen ansiosta. Da Silva itse kieltäytyi vastaamasta syytöksiin. == Lähteet == ==Aiheesta muualla== * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset teatterinäyttelijät Luokka:Primetime Emmy -palkinnon saajat Luokka:Vuonna 1909 syntyneet Luokka:Vuonna 1986 kuolleet Luokka:Hollywoodin musta lista
Charles Darwin -yliopisto

Charles Darwin -yliopisto on australialainen vuonna 2004 perustettu yliopisto, joka perustettiin yhdistämällä kaksi Pohjoisterritorion yliopistoa. Opiskelijoita yliopistolla on 7857 ja henkilökuntaa 347. Vuonna 2016 Charles Darwin -yliopisto valittiin maailman 20 lupaavimman joukkoon konsultti­yritys Firetailin raportissa yliopistoista, jotka voivat nousta maailman eliittiin vuoteen 2030 mennessä. Suomesta listalle pääsi Lappeen­rannan teknil­linen yli­opisto.Maijala, Juho: Lappeenrannan teknillinen yliopisto rankattiin maailman 20 lupaavimman yliopiston joukkoon , Etelä-Saimaa 12.8.2016. Viitattu 10.10.2016. Vuodesta 2019 lähtien yliopiston rehtorina on toiminut entinen Paul Henderson, joka on aikaisemmin toiminut mm. Pohjoisterritorion pääministerinä. ==Lähteet== Luokka:Australian yliopistot ja korkeakoulut Luokka:Pohjoisterritorio
John Rambo (poliitikko)

John Rambo (1661 Philadelphia, Pennsylvania, Uudet-Alankomaat – 17. lokakuuta 1741 Gloucesterin piirikunta, New Jersey) oli amerikkalainen poliitikko, nuorin ruotsalaisen maahanmuuttajaperheen kahdeksasta lapsesta. John Rambo oli ensimmäinen ruotsalainen maahanmuuttaja, joka valittiin New Jerseyn valtuustoon. Hän toimi myös Gloucester Countyn oikeuden tuomarina vuodesta 1695 vuoteen 1697. Vuonna 1685 Rambo meni naimisiin Brigitta Cockin kanssa. He saivat 11 lasta. Rambon isä, Peter Gunnarsson Rambo (1612 Göteborg, Ruotsi – 1698 Pennsylvania), oli yksi Uuden Ruotsin ensimmäisistä kolonisteista. Luokka:Yhdysvaltalaiset poliitikot Luokka:Vuonna 1661 syntyneet Luokka:Vuonna 1741 kuolleet
Gringos Locos

Gringos Locos -yhtye oli 1980-luvun lopun suomalaisen hard rockin vientitoivoja. Se teki vuonna 1988 pitkän sopimuksen Polygram Internationalin kanssa. Sopimus kariutui levy-yhtiön kansainvälisen osaston lopettamiseen. Vuonna 1989 yhtye teki Atlanticin kanssa sopimuksen, joka takasi maailmanlaajuisen levityksen Punch Drunkille ja antoi Atlanticille oikeuden yhtyeen viiteen seuraavaan levyyn. Gringos Locos teki Englannissa Status Quon kanssa kuuden esiintymisen kiertueen, jolla esiinnyttiin muun muassa Wembley Arenalla. Gringos Locos esiintyi myös Yhdysvalloissa. Yhtyeen jäseniä on sittemmin nähty muun muassa Leningrad Cowboysin ja brittiläisen Wishbone Ashin riveissä. Yhtye julkaisi neljännen albuminsa Second Coming of Age kesällä 2009.Gringos Locos tekee comebackin ==Kokoonpano== * Richard G. Johnson – laulu * Pete (Petri) Asiala – bassokitara, taustalaulu 1987–1991 * Ben Granfelt – kitara, taustalaulu 1986–1991 * Muddy Manninen – kitara, steel- kitara, taustalaulu * Masa Maijanen – basso, taustalaulu 1986-1987 ja 2007– * Miri Miettinen – rummut, taustalaulu == Julkaisut == * * * * ==Lähteet== == Aiheesta muualla == * *Ylen Elävä arkisto: Gringos Locos Luokka:Suomalaiset hard rock -yhtyeet
Media Molecule

Media Molecule on Guildfordissa, Englannissa toimiva pelistudio, joka on myös kehittänyt Dreams pelimoottorin. Se perustettiin tammikuussa 2006. Media Molecule on voittanut yli 20 paras studio -palkintoa. Sony ilmoitti 2. maaliskuuta 2010 ostaneensa pelitalon ja sulauttavansa sen itseensä. Ennen Media Moleculen perustamista vuonna 2005 pelitalo teki Ragdoll Kung fu -pelin. Ensimmäinen Media Moleculen peli LittleBigPlanet julkaistiin 2008, ja siitä tuli yksi PlayStation 3 -konsolin tunnetuimmista peleistä. Se voitti useita vuoden peli -palkintoja. Media Molecule on kehittänyt peliin myös runsaasti PlayStation Storesta ladattavaa DLC-lisäsisältöä. Pelin jatko-osa, LittleBigPlanet 2 ilmestyi 19. tammikuuta 2011. == Media Moleculen pelit == * LittleBigPlanet * LittleBigPlanet (PlayStation Portable -versio, yhteistyössä SCE Cambridge Studion kanssa) * LittleBigPlanet 2 * LittleBigPlanet(PS Vita) * LittleBigPlanet 3 (yhteistyössä Sumo Digitalin kanssa) == Pelimoottorit == * Dreams ==Aiheesta muualla== * Profiili MobyGamesissä *Media Moleculen kotisivut *LittleBigPlanetin kotisivut Luokka:Brittiläiset videopeliyritykset
Pasi Sinikunnas

Pasi ”Basso” Sinikunnas (s. 11. heinäkuuta 1967 Jyväskylä) on entinen suomalainen jääkiekkoilija. Hän edusti pääosan urastaan jyväskyläläisiä Diskosta ja JYPiä. Kausina 1992–1995 hän oli lyhyen aikaa myös SM-liigan Reipas Lahdessa, ensimmäisen divisioonan Kokkolan Hermeksessä ja toisen divisioonan Kotkan Titaaneissa. Kaudella 1996–1997 hän teki Diskoksessa kakkosdivisioonan yhden kauden piste-ennätyksen tehtyään 36:ssa ottelussa tehopisteet 64+86=150. ==Lähteet== * Luokka:Suomalaiset jääkiekkoilijat Luokka:Vuonna 1967 syntyneet Luokka:Elävät henkilöt
Hospitaaliveljeskunta

Hospitaaliveljeskunnat eli hospitaliitit (, vieraanvarainenHospitaali, Tietosanakirja. Osa 3, palsta 596. Tietosanakirja-osakeyhtiö 1911) olivat katolisia järjestöjä, jotka hoitivat köyhiä, sairaita ja pyhiinvaeltajia. Myös samankaltaisia naisjärjestöjä on perustettu."Hospitaaliveljeskunnat". Otavan iso tietosanakirja. Osa 3, palsta 874–875, Otava 1962 Varhaisimmat veljeskunnat perustettiin jo ristiretkiaikaan varhaiskeskiajalla. Tällaisia hengellisiä järjestöjä olivat esimerkiksi Antonius-veljeskunnat, Pyhän Hengen veljeskunta ja johanniitat, joista myöhemmin tuli maltalaisritarikunta.Nationalencyklopedin, Bokförlaget Bra Böcker 1992 ==Lähteet== Luokka:Hengelliset ritarikunnat
Kallioisen voimalaitos

Kallioisen voimalaitos on Sotkamon reitin Ontojoessa sijaitseva vesivoimalaitos. Kajaani Oy aloitti voimalaitoksen rakentamisen vuonna 1955 ja se valmistui vuonna 1957. Voimalaitos on alempana reitin toisesta voimalaitoksesta ja se on ns. kanavavoimalaitos. Voimalaitoksen on suunnitellut Eino Pitkänen. Voimalaitoksen omistaa UPM Energia ja se on peruskorjattu vuonna 2001. Voimalaitosta ohjattiin aiemmin Kajaanin tehtaiden höyryvoima-asemalta. Sitä ennen oli laitoksella jatkuva kolmivuoropäivystys. Pikkuhiljaa automaation tultua siirryttiin ohjaamaan voimalaa Katerman voimalaitokselta käsin 24/7. ==Tekniset tiedot== * Teho 13,5 MW * Putouskorkeus 9 m * Vuosienergia 43 000 MWh * 1 kpl 16 500 hv suomalainen pysty-Kaplan-koneisto vuodelta 1956 * Generaattori 12 000 kW (Strömberg) * 10/110 kV muuntaja ABB, josta linja Katermaan Peruskunnostettu 2001 koneistoautomaatio ja turbiini ja sen ohjauslaitteet sekä 10kV sähköpuoli. * Turbiinin kunnostus/uusinta Kvaerner Tamturbine Oy (nyk. GE Energy, Finland) * Automaatio ABB ==Katso myös== * Katerman voimalaitos * Koivukoski III * Koivukosken voimalaitos * Ämmäkosken voimalaitos ==Lähteet== * UPM Energia ja sellu (Interet Archivessa, tallennettu 5.3.2010 === Viitteet === ==Kirjallisuutta== *Virtanen, Sakari: Yhtiöstä yksiköksi, UPM Kajaani 100 vuotta. UPM 2007. *Virtanen, Sakari: Kainuuseen sijoitettu. Kuvaus Kajaani Oy:n vaiheista vuoteen 1945. Kajaani Oy 1907–1982. Ensimmäinen osa, 1982. (75-vuotisjuhlajulkaisu) *Virtanen, Sakari: Puusta elävä. Kajaani Oy:n vaiheita vuodesta 1946. Kajaani Oy 1907–1982. Toinen osa, 1985. (75-vuotisjuhlajulkaisu) *Tuovinen, Paavo: Kehityksen kuvat - Kajaani Oy 1907-1982. 1982. *Huovinen, Veikko: Kajaani Oy 70 vuotta 1977. Kajaani Oy 1977. *Kukkonen, Otso: Kajaani Oy 1907-1967. Kajaani Oy, 1967. *Susitaival, Paavo: Kajaani Oy 1907-1957. (50-vuotisjuhlajulkaisu) Luokka:Suomen vesivoimalat Luokka:Suomen padot Luokka:Sotkamon rakennukset ja rakennelmat Luokka:Nuasjärven–Kiimasjärven alue Luokka:Aarne Ervin suunnittelemat rakennukset
Charles Darwinin kansallispuisto

Charles Darwinin kansallispuisto on Australian Pohjoisterritoriossa sijaitseva vuonna 1998 perustettu kansallispuisto. Se sijaitsee neljä kilometriä Darwinin kaupungista kaakkoon. Kansallispuiston alueella on toisen maailmansodan Tyynenmeren sodan aikaisia betonibunkkereita, joista yksi on muutettu matkailijakeskukseksi ja sodanaikaisten tavaroiden näyttelytilaksi (WWII Display). Kansallispuistosta on myös hyvät näkymät Darwinin kaupunkiin. == Lähteet == Luokka:Australian kansallispuistot Luokka:Pohjoisterritorio
Klef

Klef (Cleph) oli langobardien kuningas 572–574. Hän oli langobardit Italiaan johdattaneen Alboinin poikaKari 2001, s. 228. Klefin ollessa kuninkaana langobardit ottivat haltuunsa koko Pohjois-Italian. Hän valloitti Toscanan ja ulotti langobardien valtapiirin jo lähelle Bysantin Italian alueiden keskusta Ravennaa. Klefin kuninkuus jäi kuitenkin lyhytaikaiseksi. Omat miehet surmasivat hänet vain puolitoista vuotta kestäneen valtakauden jälkeen. Klefin kuolemaa seurasi kymmenen vuoden interregnum, joka tunnetaan ”herttuoiden valtakautena”. Vuonna 584 valtaistuimelle nousi viimein Klefin poika Authari. == Lähteet == * === Viitteet === Luokka:Langobardien kuninkaat
Katerman voimalaitos

Katerman voimalaitos on Sotkamon reitin Ontojoessa sijaitseva vesivoimalaitos. Kajaani Oy aloitti voimalaitoksen rakentamisen vuonna 1945 ja se valmistui vuonna 1950. Voimalaitos on ylempänä reitin kahdesta voimalaitoksista ja se on ns. kanavavoimalaitos. Onnistuneena funktionalismin edustajana pidetyn voimalaitoksen on suunnitellut Eino Pitkänen. Katerman voimalaitos on maakunnallisesti arvokas kulttuurihistoriallinen kohde. Voimalaitoksen omistaa UPM-Kymmene Energia. Voimalaitosta ohjattiin aiemmin Kajaanin tehtaiden höyryvoima-asemalta. Sitä ennen oli jatkuva 3-vuoro päivystys laitoksella, josta ohjattiin Kallioisen voimalaitosta automaationa sen siirtyessä sitten aikanaan Kajaaniin. Voimalaitoksessa on yksi koneisto ja se on peruskorjattu vuonna 2001. Varaus toiselle generaattorille on olemassa turbiinikammiota myöten, vain koneisto uupuu. ==Tekniset tiedot== * Teho 12,5 MW * Putouskorkeus 10 m * Virtaama 120 m³/s * Vuosienergia 43000 MWh * Varaus toiselle generaattorille muuten valmis, mutta koskaan siihen ei rakennettu koneikkoa. * 1 kpl 9000 hv suomalainen pysty-Kaplan-koneisto vuodelta 1956 ,Tampella Oy * Generaattori 1, 12.000 kW (amerikkalainen) halk. 6,5 m. Nykyinen on GE Energy * 3 apugeneraattoria vanhassa amerikkalaisessa. * Vuoteen 2000 toiminnassa. Peruskunnostettu 2001 koneisto ja koneautomaatio sekä 10kV sähköpuoli. Turbiini ja pysty-Kaplan koneisto + generaattori uusittu kokonaisuudessaan ' Kvaerner Tamturbine Oy (nyk. GE Energy, Finland) * Teho 12,5 MW * 10/110 kV muuntaja Strömberg * Yhdyslinja Kallioisen voimalaitokselle sekä Tihisenniemeen Kajaaniin. ==Katso myös== * Kallioisen voimalaitos * Koivukoski III * Koivukosken voimalaitos * Ämmäkosken voimalaitos ==Lähteet== * UPM Energia ja sellu ===Viitteet=== ==Kirjallisuutta== *Virtanen, Sakari: Yhtiöstä yksiköksi, UPM Kajaani 100 vuotta. UPM 2007. *Virtanen, Sakari: Kainuuseen sijoitettu. Kuvaus Kajaani Oy:n vaiheista vuoteen 1945. Kajaani Oy 1907–1982. Ensimmäinen osa, 1982. (75-vuotisjuhlajulkaisu) *Virtanen, Sakari: Puusta elävä. Kajaani Oy:n vaiheita vuodesta 1946. Kajaani Oy 1907–1982. Toinen osa, 1985. (75-vuotisjuhlajulkaisu) *Tuovinen, Paavo: Kehityksen kuvat - Kajaani Oy 1907-1982. 1982. *Huovinen, Veikko: Kajaani Oy 70 vuotta 1977. Kajaani Oy 1977. *Kukkonen, Otso: Kajaani Oy 1907-1967. Kajaani Oy, 1967. *Susitaival, Paavo: Kajaani Oy 1907-1957. (50-vuotisjuhlajulkaisu) Luokka:Suomen vesivoimalat Luokka:Suomen padot Luokka:Kuhmon rakennukset ja rakennelmat Luokka:Ontojärven–Lentuan valuma-alue‎
Margaret Kelly-Hohmann

Margaret Mary Kelly-Hohmann () on brittiläinen entinen uimari ja olympiamitalisti. Kelly-Hohmann voitti Moskovan kesäolympialaisissa 1980 olympiahopeaa 4 × 100 metrin sekauintiviestissä, yhdessä Helen Jamesonin, June Croftin ja Ann Osgerbyn kanssa. Urallaan Kelly-Hohmann kilpaili yhteensä kolmissa olympialaisissa, Montréalissa 1976, Moskovassa 1980, sekä kahdeksan vuoden tauon jälkeen Soulissa 1988, sijoittuen 100 metrin rintauinnissa sijalle 20. Kelly-Hohmannin ainoa henkilökohtainen arvokilpailumitali oli 100 metrin rintauinnin MM-pronssi, jonka hän saavutti pitkän radan MM-kilpailuista 1978 Länsi-Berliinistä. Kelly-Hohmann on 170 senttimetriä pitkä ja painoi uintiurallaan 57 kilogrammaa. == Lähteet == Luokka:Brittiläiset uimarit Luokka:Brittiläiset olympiamitalistit Luokka:Vuonna 1956 syntyneet Luokka:Elävät henkilöt
Matti Hokkanen

Matti Hokkanen (s. 1940 Pylkönmäki) on suomalainen kirjailija. Pientilalla syntynyt Hokkanen on työskennellyt muun muassa metsätyömiehenä ja rajavartiostossa. Hokkanen sai ensimmäisen palkinnon WSOY:n Lukijan ääni -kirjoituskilpailussa ja hänen voittanut kirjoituksensa julkaistiin Vuosirengas 78 -kirjassa. Kirjojen ohella Hokkanen on kirjoittanut myös eräkertomuksia muun muassa Eränkävijä- ja Metsästys ja kalastus -lehtiin. == Teoksia == * Rajaloikkari, romaani. Weilin & Göös, 1981. * Rajavääpelin syksy, romaani. Weilin & Göös, 1982. * Nuoruuden hanhet, eräkertomuksia. Weilin & Göös, 1983. * Isänsä poika, romaani. Weilin & Göös, 1984. * Haltti-Reinon hirvenlihat. Gummerus, 1989. * Työkirja: kirjoituksia työttömän arjesta, työttömyydestä ja sen poistamisesta, toimittaneet Esko-Juhani Tennilä, Matti Hokkanen, Asta Ahlroth. Vasemmistoliiton eduskuntaryhmä, Helsinki 1994. == Lähteet == * Helsingin kaupunginkirjasto: Kysy mitä vain Luokka:Suomalaiset kirjailijat Luokka:Vuonna 1940 syntyneet Luokka:Elävät henkilöt
Giancarlo Antognoni

Giancarlo Antognoni (s. 1. huhtikuuta 1954 Marsciano, Italia) on italialainen jalkapalloilija. Antognoni oli pelipaikaltaan keskikenttäpelaaja. Hän pelasi yleensä hyökkäävässä roolissa. Antognoni voitti Italian riveissä maailmanmestaruuden vuonna 1982. Seuratasolta hänet muistetaan parhaiten Fiorentinasta. == Ura == Antognoni pelasi Fiorentinan riveissä Serie A:ssa vuosina 1972–1987. Hän toimi myös pitkään seuran kapteenina. Antognonia pidetään yhtenä Fiorentinan historian parhaista pelaajista. Hän voitti seuran riveissä Italian cupin vuonna 1975. Vuosina 1970–1972 Antognoni edusti Serie D:ssä Astia. Vuosina 1987–1989 hän edusti Sveitsin pääsarjassa Lausanne- Sportia. Italian maajoukkueessa Antognoni pelasi 73 ottelua ja teki niissä kaksi maalia vuosina 1974–1983. Hän toimi myös Italian kapteenina. Antognoni edusti Italiaa MM-kilpailuissa vuosina 1978 ja 1982 sekä EM-kilpailuissa vuonna 1980. Hän ei pelannut vuoden 1982 MM-loppuottelussa loukkaannuttuaan välieräottelussa Puolaa vastaan. == Lähteet == Luokka:Italialaiset jalkapalloilijat Luokka:Jalkapallon maailmanmestarit Luokka:Vuonna 1954 syntyneet Luokka:Elävät henkilöt
Tuija Hyyrynen

Tuija Hyyrynen (s. 10. maaliskuuta 1988 Helsinki) on pelaajauransa vuoden 2022 syksyllä lopettanut suomalainen jalkapalloilija. Hän pelasi puolustajana italialaisessa Juventuksessa ja Suomen maajoukkueessa. Hyyrynen voitti HJK:ssa kolmesti Suomen cupin vuosina 2006–2008. Naisten maajoukkueeseen Hyyrynen nousi ensi kerran vuonna 2007 ja hän on pelasi 121 maaottelua. Ensimmäisen maaottelumaalinsa hän teki kesäkuussa 2014 MM-karsintaottelussa Bulgariaa vastaan ja toisen kesäkuussa 2018 MM-karsintaottelussa Serbiaa vastaan. Hän oli mukana Suomen nuorten joukkueessa alle 19-vuotiaiden EM-kisoissa 2005 Suomen selviytyessä välieriinhttp://en.archive.uefa.com/competitions/wunder19/history/season=2005/round=1935/match=81506/report=lu.html sekä alle 20-vuotiaiden MM-kisoissa 2006.http://www.fifa.com/worldfootball/statisticsandrecords/players/player=237661/index.html Naisten EM-kilpailuissa 2009 hän pelasi kaksi otteluahttp://www.uefa.com/womenseuro/season=2009/matches/round=15046/match=304296/index.htmlhttp://www.uefa.com/womenseuro/season=2009/matches/round=15047/match=2001418/index.html ja EM-kilpailuissa 2013 täyden ajan Suomen jokaisessa kolmessa ottelussa.http://www.uefa.com/womenseuro/season=2013/matches/round=2000175/match=2010713/index.htmlhttp://www.uefa.com/womenseuro/season=2013/matches/round=2000175/match=2010718/index.htmlhttp://www.uefa.com/womenseuro/season=2013/matches/round=2000175/match=2010725/index.html Hyyrynen siirtyi kaudeksi 2016 ruotsalaisesta Umeå IK:sta tanskalaiseen Fortuna Hjørringiin. Pelattuaan runsaan vuoden Tanskassa hän siirtyi italialaisseura Juventukseen kesällä 2017. Juventuksen riveissä Hyyrynen voitti viidesti Italian mestaruuden. == Saavutuksia == * Suomen mestaruus 2005 (HJK) * Suomen cup 2006, 2007, 2008 (HJK) * Italian mestaruus 2018, 2019, 2020, 2021, 2022 (Juventus) * Italian cup 2019, 2022 (Juventus) * Italian supercup 2019, 2020, 2021 == Lähteet == * === Viitteet === Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1988 syntyneet Luokka:Elävät henkilöt
Albina Osipowich

Albina Lucy Charlotte Osipowich Van Aiken () oli yhdysvaltalainen uimari ja olympiavoittaja. Osipowich voitti Amsterdamin kesäolympialaisissa 1928 kultaa 100 metrin vapaauinnissa ja 4 × 100 metrin vapaauintiviestissä. Osipowich edusti Boys' Club Auxiliary -nimistä uimaseuraa. Osipowichin aviomies oli tunnettu baseball-pelaaja Harrison van Aiken. Osipowich kuoli vain 53-vuotiaana Massachusettsissa. == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1911 syntyneet Luokka:Vuonna 1964 kuolleet
Heini Mäkelä

Heini Mäkelä (o.s. Tiilikainen, s. 19. joulukuuta 1987) on suomalainen jalkapalloilija. Hän pelaa Kuopion MimmiFutiksessa ja Suomen maajoukkueessa puolustajana. Ensiesiintymisensä naisten maajoukkueessa Mäkelä teki Skotlantia vastaan 27. elokuuta 2008. Mäkelä valittiin Suomen maajoukkueen kokoonpanoon vuoden 2009 EM-kotikilpailuihin, mutta hän joutui jättämään turnauksen väliin loukkaantumisen vuoksi. Maajoukkuemaalitilinsä Mäkelä avasi 31. maaliskuuta 2010 MM-karsintaottelussa Italiaa vastaan. Kyseinen ottelu päättyi tasatulokseen 1-1. Mäkelä kuului Suomen nuorten maajoukkueeseen alle 19-vuotiaiden EM-kisoissa 2005 Suomen selviytyessä välieriinhttp://en.archive.uefa.com/competitions/wunder19/history/season=2005/round=1935/match=81506/report=lu.html sekä alle 20-vuotiaiden MM-kisoissa 2006.http://www.fifa.com/worldfootball/statisticsandrecords/players/player=237674/index.html Jalkapallon ohella Mäkelä opiskeli kätilöksi aikomuksenaan valmistua jouluun 2011 mennessä. == Lähteet == == Aiheesta muualla == * Heini Mäkelä KMF:n sivustolla * Heini Mäkelä Palloliiton sivustolla Luokka:Suomalaiset jalkapalloilijat Luokka:Vuonna 1987 syntyneet Luokka:Elävät henkilöt
Jousisekstetto

Jousisekstetto on kuudelle jousisoittimelle sävelletty kamarimusiikkiteos. Sen esittävä yhtye on jousisekstetti. Jousisekstetissä soittaa tavallisesti kaksi viulistia, kaksi alttoviulistia ja kaksi sellistiä. Tavalliseen jousikvartettoon on siis lisätty yksi alttoviulu ja yksi sello. Jousisekstetti ei ole yhtä yleinen kokoonpano kuin jousikvartetti. Jousisekstettoja ovat silti sävelletty lukuisia. Säveltäjien joukossa ovat Luigi Boccherini, Antonín Dvořák, Johannes Brahms, Pjotr Tšaikovski (Firenzen muistoja op. 70), Arnold Schönberg (Verklärte Nacht op. 4), Louis Spohr, Aleksandr Borodin, Nikolai Rimski-Korsakov, Eduard Franck, Frank Bridge, Erich Wolfgang Korngold, Louis Glass ja Charles Wuorinen. Luokka:Kamarimusiikki